राजीव गाँधी भारत के पहले युवा प्रधानमंत्री थे, सिर्फ 40 साल की उम्र में ये प्रधानमंत्री बन गए थे. राजीब गाँधी को इन्दिरा गाँधी की मृत्यु के बाद 1984 में भारी बहुमत से जिताया गया. यह भारत के नोंवे प्रधानमंत्री थे. यह बहुत ही सरल स्वभाव के धेर्यवान व्यक्ति थे. अहम निर्णय सदैव पार्टी के लोगो से परामर्श लेकर ही करते थे. यह बहुत सहनशील युवा के प्रतिबिम्ब थे. यह भारत के लिए एक नवीन अनुभव की छवि रखते थे. इन्होने देश को आधुनिकता की तरफ अग्रसर किया . युवाओ को आगे बढाने के लिए उनके हित में कई निर्णय एवम बदलाव किये . सरलता से राजनीती को चलाने में इनका कोई तोड़ ना था ,मरणोपरांत 1991 में इन्हें “भारत रत्न” से नवाज़ा गया.